Dagiti siudad ti Hapon

Ti  ket ti lokal nga administratibo a yunit idiay Hapon. Nairanggo dagiti siudad iti isu met laeng nga agpang a kas dagiti  ken dagiti , nga addaan iti pagiddiatan a saanda a komponente ti dagiti . Kasla met dagiti sabali kontemporario nga administratibo a yunit, naipalawagda babaen ti Linteg ti Lokal nga Autonomia ti 1947.

Kasasaad ti siudad 
Ti Artikulo 8 iti Linteg ti LOkal nga Autonomia ket mangisaad kadagiti sumaganad a kasasaad tapno maidesignado ti munisipalidad a kas siudad:

Ti populasion ket nasken a sapasap a 50,000 wenno ad-adu (原則として人口5万人以上)
Saan a basbassit ngem 60% kadagiti sangkabalayan ket nasken a mabangon iti sentral nga urbano a lugar (中心市街地の戸数が全戸数の6割以上)
Saan a basbassit ngem  60% kadagiti sangkabalayan ket nasken nga agtrabaho iti komersio, industria wenno dagiti sabali nga ubano a pagsapulan (商工業等の都市的業態に従事する世帯人口が全人口の6割以上)
Dagiti sabali pay nga ania man nga isaad babaen ti prepektural nga ordinansia ket nasken a matungpal (他に当該都道府県の条例で定める要件を満たしていること)

Ti panangikeddeng ket aprobaran ti prepektural a gobernador ken ti Ministro para kadagiti Akin-uneg a Pannakibiang ken dagiti Pakisinnaritaan.

Ti maysa a siudad ket mabalin a teoretiko a maipababa iti maysa nga ili wenno purok no mapaay a mangsabat kadagiti ania man a kasasaad, ngem ti kasta a pannakaipababa ket saan pay a napasamak. Ti kabassitan iti populasion a siudad, ti Utashinai, Hokkaido, ket addaan iti populasion iti innem a ribu, bayat a ti maysa nga ili iti isu met laeng a prepektura, ti Otofuke, Hokkaido, ket addaan iti gangani nga uppat a pulo a ribu.

Babaen ti , ti pagalagadan a 50,000 nga agtataeng para iti siudad ket napalakan iti 30,000 no ti kasta a populasion ket mangin-od a kas resulta ti panangikaykaysa dagiti ili ken/wenno dagiti purok, tapno mapalaka dagiti kasta a panangikaykaysa tapno maipabassit dagiti administratibo a bayad. Adu kadagiti ili ket nakagun-odda iti kasasaad a siudad babaen ti daytoy a napalaka a pagalagadan. Iti met sabali, dagiti ili ket puro a nakagun-odda iti kasaad a kas siudad a kas resulta iti iya-adu iti populasion nga awanan iti panagpadakkel iti lugar ket  limitado kadagiti nailista iti Listaan dagiti dati nga ili wenno dagiti purok a nagmaymaysa a nakagun-od iti kasasad iti siudad idiay Hapon.

Pannakaidasig para kadagiti dakkel a siudad 
Ti Gabinete ti Hapon keyt mabalin a mangikeddeng kadagiti siudad iti saan a basbassit ngem 200,000 nga agtataeng iti kasasaad iti espesial a siudad, bugas a siudad, wenno naidesignado a siudad. Dagitoy a linteg ket mangipalawa ti sakup ti administratibo a turay a naidelegado manipud iti prepektural a gobierno iti gobierno ti siudad.

Kasasaad ti Tokyo 
Ti Tokyo, ti kapitolio ti Hapon, ket addan a kas maysa a siudad aginggana idi 1943, ngem itan ket nainkalintegan a naidasig a kas espesial a kita ti prepektura a tinawtawagan iti . Dagiti 23 dagiti espesial a barrio ti Tokyo, a mangbukel iti bugas a metropolitano a lugar ti Tokyo, iti tunggal maysa kaniada ket addaan iti maysa nga administratibo a kasasaad a maipada kadagiti siudad. Ti Tokyo ket addaan pay kadagiti nadumaduma a saan a nainkorporado a siudad, dagiti ili ken dagiti purok iti kaunegan iti turayna.

Kitaen pay 
 Listaan dagiti siudad idiay Hapon

Dagiti nagibasaran

Dagiti akinruar a silpo 
 Directory of current Japanese city leaders and outline of system (2012)
 "Japan's Evolving Nested Municipal Hierarchy: The Race for Local Power in the 2000s," by A.J. Jacobs at Urban Studies Research, Vol. 2011 (2011); doi:10.1155/2011/692764
 "Large City System of Japan"; graphic shows Japanese city types at p. 1 [PDF 7 of 40]